Der Franz Daniel Pastorius odder Franz Schäfer (* 26. September 1651 in Summerhause, † 27. September 1719 in Deitscheschteddel) waar en deitscher Lawyer un der eenzich deitsche Schreiwer vum Barock in Amerikaa. Er is uff die Welt kumme in Summerhause am Main. Des leit in Mainfrangge neegscht zu Würzburg (Deitschland). Nooch em schtudiere (Jura) iss er am End vum 17. Johrhunnert (1683) noch Amerikaa kumme un hot datt zamme mit Auswannerer vun Krefeld die erschd deitsch Siedlung (Deitscheschteddel odder Germantown) gegrindt, wu er aa glei Birgermeeschder warre iss. Schun ball hot er sich aa for die Rechte vun de Schwatze Sklaave eigsetzt wu vun de Englenner als minnerwerdich bedracht warre sinn. Auserdemm hot er aa noch de Wei- unn Gaardebau vun Frangge mit noch Nei-England gebrocht. Heidichdaags iss Germantown en Schtadtdeel vun Filadelfi.